**De lacrimi însetat**

*Florin T. Roman*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Beau lacrimi de zare senină,

de nori şi de păsări în zbor,

beau lacrimi din cupa prea plină

a unui prea trist călător.

Beau lacrimi de doruri ucise,

de văduve, şonţi şi orfani,

de îngeri, de versuri nescrise,

de prieteni vechi, noi şi duşmani.

Beau lacrimi aici, pe-o aripă

de vultur bolnav şi nătâng,

cu stânci ce se scurg ev şi clipă,

beau lacrimi, beau lacrimi şi plâng.

Beau lacrimi de mame uitate,

beau lacrimi de cer, stea cu stea,

când plâns dintr-o mie de sate

apune pe inima mea.

Beau lacrimi de voi şi de mine -

deşi sunt amare îmi plac;

dureri au puterea s-aline;

beau lacrimi, beau lacrimi... şi tac.

14 iunie 2010